লক্ষ্মীপুর সদর উপজেলা বাংলাদেশের লক্ষ্মীপুর জেলার একটি প্রশাসনিক এলাকা।   অবস্থান ও আয়তন  লক্ষ্মীপুর সদর উপজেলার আয়তন ৪৮০.৩৬ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে বড় উপজেলা।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf এ উপজেলার উত্তরে রায়পুর উপজেলা, রামগঞ্জ উপজেলা ও নোয়াখালী জেলার চাটখিল উপজেলা, দক্ষিণে কমলনগর উপজেলা, ভোলা জেলার দৌলতখান উপজেলা ও নোয়াখালী জেলার নোয়াখালী সদর উপজেলা, পূর্বে নোয়াখালী জেলার বেগমগঞ্জ উপজেলা ও সোনাইমুড়ি উপজেলা, পশ্চিমে মেঘনা নদী, রায়পুর উপজেলা, বরিশাল জেলার মেহেন্দিগঞ্জ উপজেলা ও ভোলা সদর উপজেলা।   ইতিহাস  ১৮৬০ সালে লক্ষ্মীপুর নামে প্রথম থানা প্রতিষ্ঠিত হয়, যা পরবর্তীতে ১৯৮৪ সালে লক্ষ্মীপুর মহকুমা ও জেলায় উন্নীত হয়। লক্ষ্মীপুর নামকরণের পেছনে 'লক্ষ্মী' (সম্পদ ও সৌভাগ্যের দেবী) ও 'পুর' (শহর) শব্দ দুটি রয়েছে, যা এর সমৃদ্ধি নির্দেশ করে। ১৯৭১ সালের মুক্তিযুদ্ধে এই অঞ্চলে গুরুত্বপূর্ণ যুদ্ধ সংঘটিত হয়, যেখানে মুক্তিযোদ্ধারা পাকবাহিনীকে পরাজিত করে।   প্রতিষ্ঠা ও নামকরণ:   নামকরণ:   'লক্ষ্মীপুর' নামটি এসেছে 'লক্ষ্মী' এবং 'পুর' শব্দ থেকে, যার অর্থ সৌভাগ্য ও সমৃদ্ধির নগরী।   প্রশাসনিক সূচনা:   ১৮৬০ সালে লক্ষ্মীপুর নামে প্রথম থানা প্রতিষ্ঠিত হয়।   আধুনিক প্রশাসনিক কাঠামো:   মহকুমা ও জেলা:   ১৯৭৯ সালের ১৯ জুলাই লক্ষ্মীপুর মহকুমা গঠিত হয় এবং ১৯৮৪ সালের ২৮ ফেব্রুয়ারি এটি জেলায় উন্নীত হয়।   পৌরসভা প্রতিষ্ঠা:   ১৯৭৬ সালের ১ সেপ্টেম্বর বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়।   মুক্তিযুদ্ধের ভূমিকা:    যুদ্ধক্ষেত্র:   ১৯৭১ সালের স্বাধীনতা যুদ্ধে লক্ষ্মীপুর সদর একটি গুরুত্বপূর্ণ যুদ্ধক্ষেত্রে পরিণত হয়েছিল।  উল্লেখযোগ্য ঘটনা:   ৬ জুলাই ১৯৭১ তারিখে রহমতখালী সেতুর কাছে মুক্তিযোদ্ধারা অতর্কিত হামলায় ৭২ জন পাকসেনাকে হত্যা করে। ২৫ অক্টোবর সদরের মীরগঞ্জে এক সম্মুখ লড়াইয়ে মেজরসহ পাকবাহিনীর অনেক সৈন্য নিহত হয়।   প্রশাসনিক এলাকা  লক্ষ্মীপুর সদর উপজেলায় বর্তমানে ২টি থানার অধীনে ১টি পৌরসভা ও ২১টি ইউনিয়ন রয়েছে।  লক্ষ্মীপুর সদর থানার আওতাধীন ১টি পৌরসভা ও ১২টি ইউনিয়ন। পৌরসভা:  লক্ষ্মীপুর  ইউনিয়নসমূহ:  ১নং উত্তর হামছাদী  ২নং দক্ষিণ হামছাদী  ৩নং দালাল বাজার  ৪নং চর রুহিতা  ৫নং পার্বতীনগর  ৬নং বাঙ্গাখাঁ  ১৫নং লাহারকান্দি  ১৬নং শাকচর  ১৭নং ভবানীগঞ্জ  ১৯নং তেওয়ারীগঞ্জ  ২০নং চর রমণীমোহন  ২১নং টুমচর  চন্দ্রগঞ্জ থানার আওতাধীন ৯টি ইউনিয়ন। ইউনিয়নসমূহ:  ৭নং বশিকপুর  ৮নং দত্তপাড়া  ৯নং উত্তর জয়পুর  ১০নং চন্দ্রগঞ্জ  ১১নং হাজিরপাড়া  ১২নং চরশাহী  ১৩নং দিঘলী  ১৪নং মান্দারী  ১৮নং কুশাখালী   জনসংখ্যার উপাত্ত  ২০১১ সালের আদমশুমারি অনুযায়ী এখানকার লোকসংখ্যা ৬,৮৪,৪২৫ জন; যার মধ্যে পুরুষ ৩,২৫,২৩৪ জন এবং মহিলা ৩,৫৯,১৯১ জন।আদমশুমারি রিপোর্ট ২০০১ - বাংলাদেশ পরিসংখ্যান ব্যুরো।   স্বাস্থ্য  লক্ষীপুর সদর হাসপাতাল জেলার অন্যতম স্বাস্থ্য কেন্দ্র।  এই ছাড়াও সরকার ও বেসরকারি অনেক স্বাস্থ্য কেন্দ্র রয়েছে৷   কৃষি  লক্ষ্মীপুর সদর উপজেলার সিংহভাগ মানুষ কৃষি কাজ করে জীবিকা নির্বাহ করে।   যোগাযোগ ব্যবস্থা   দূরপাল্লার যাতায়াতের জন্য জেলায় রয়েছে বেসরকারি বেশ কয়েকটি ননএসি-চেয়ার-কোচ ও এসি বাস।  জনসাধারণ চলাচলের জন্য সিএনজি,রিক্সা,অটোরিক্সা এবং মিশুক ব্যবহার করা হচ্ছে।  এই অঞ্চলে এখনো রেলপথে যাতায়াতের ব্যবস্থা নাই।  লক্ষ্মীপুর থেকে ভোলা ও বরিশাল লঞ্চ যোগে নৌপথে যোগাযোগ ব্যবস্থা রয়েছে।   শিক্ষা  এই উপজেলার সাক্ষরতার হার ৫১.৯০%।   অর্থনীতি  এই উপজেলার প্রধান প্রধান অর্থনীতির মধ্যে অন্যতম হল ধান, মাছ, নারিকেল, সুপারি, সয়াবিন, চামড়া,ইলিশ । সব চেয়ে বড় খাত হল রেমিট্যান্স। ৭০ % আয় রেমিট্যান্স থেকেই আসে।  ঐতিহাসিক নিদর্শন  চকবাজার জামে মসজিদ, লক্ষিপুর বাজার।  চাতা মসজিদ, দিঘলী।  মজু চৌধুরীর হাট  মান্দারী বড় জামে মসজিদ, মান্দারী বাজার।  ইসহাক জমিদার বাড়ি  দালাল বাজার জমিদার বাড়ি  কামানখোলা জমিদার বাড়ি  নূরনবী পার্ক, খাগুড়িয়া, দিঘলী। তিতাখাঁ মসজিদ   জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৭৫ লক্ষ্মীপুর-২রায়পুর উপজেলা এবং লক্ষ্মীপুর সদর উপজেলার উত্তর হামছাদী, দক্ষিণ হামছাদী, দালাল বাজার, চর রুহিতা, পার্বতীনগর, বশিকপুর, শাকচর, চর রমণীমোহন ও টুমচর ইউনিয়ন২৭৬ লক্ষ্মীপুর-৩লক্ষ্মীপুর সদর উপজেলার লক্ষ্মীপুর পৌরসভা, বাঙ্গাখাঁ, দত্তপাড়া, উত্তর জয়পুর, চন্দ্রগঞ্জ, হাজিরপাড়া, চরশাহী, দিঘলী, মান্দারী, লাহারকান্দি, ভবানীগঞ্জ, কুশাখালী ও তেওয়ারীগঞ্জ ইউনিয়ন   আরও দেখুন   বাংলাদেশের জেলাসমূহ  বাংলাদেশের বিভাগসমূহ  বাংলাদেশের উপজেলাসমূহ  মজু চৌধুরীর হাট  লক্ষ্মীপুর জেলা  চট্টগ্রাম বিভাগ   তথ্যসূত্র   বহিঃসংযোগ    বিষয়শ্রেণী:লক্ষ্মীপুর জেলার উপজেলা বিষয়শ্রেণী:লক্ষ্মীপুর সদর উপজেলা